
Ministru kabineta rīkojums Nr. 489
Rīgā 2025. gada 19. augustā (prot. Nr. 32 9. §)
Par atļauju Aizsardzības ministrijai uzņemties valsts budžeta ilgtermiņa saistības, lai veiktu iemaksas Eiropas Aizsardzības fonda projekta "MPortISTAR" ietvaros 2026. un 2027. gadā
· 1. Lai veiktu iemaksas Eiropas Aizsardzības fonda projekta "MPortISTAR" ietvaros, atļaut Aizsardzības ministrijai uzņemties valsts budžeta ilgtermiņa saistības valsts budžeta programmas 30.00.00 "Valsts aizsardzības politikas realizācija" ilgtermiņa saistību sadaļā "Maksājumi starptautiskajās institūcijās un programmās" 2026. gadā ne vairāk kā 178 460 euro apmērā un 2027. gadā ne vairāk kā 178 460 euro apmērā.
· 2. Aizsardzības ministrijai šā rīkojuma 1. punktā minētās iemaksas veikt no tai piešķirtajiem valsts budžeta līdzekļiem.

